I januar 2015 begynder optagelserne på tv-krimiserien Norskov, der skal sendes på TV2. Når serien for første gang sendes ud i æteren, vil især frederikshavnerne kunne genkende billederne på skærmen. Hele serien skal netop optages i Frederikshavn, som i anledningen bliver omdøbt til Norskov. Det er SF Film Production, der står for produktionen af den nye serie. At Frederikshavn på denne måde bliver hjemsted for Norskov, glæder borgmester Birgit Hansen. - At få en tv-produktion til byen bliver en fantastisk oplevelse. Ikke alene skaber det stor omsætning i byen, når et produktionshold på flere hundrede mennesker er i byen. Det skaber omsætning i byen, samtidig med at det vil give varig og afsmittende effekt på for eksempel turismen, siger hun. Optagelserne til Norskov forventes at vare fra januar 2015 til august samme år, og serien forventes sendt på TV2 i 2015.

Referat:
SF Film Production optager ny krimiserie i Frederikshavn.